text: বেঞ্জামিন কলিন জেমস কাটিং (জন্ম: ৩০ জানুয়ারি, ১৯৮৭) ব্রিসবেনে জন্মগ্রহণকারী অস্ট্রেলিয়ার উদীয়মান ক্রিকেটার। লম্বাটে গড়নের বেন কাটিং অস্ট্রেলিয়া জাতীয় ক্রিকেট দলে মূলতঃ ডানহাতি ফাস্ট বোলার হিসেবে ভূমিকা রাখেন। ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে অস্ট্রেলিয়ার প্রতিনিধিত্ব করেন। তিনি কুইন্সল্যান্ড বুলসের সাথে চুক্তিবদ্ধ ছিলেন। বর্তমানে সাউথের হয়ে প্রথম স্তরের ক্রিকেট খেলছেন।
  
  খেলোয়াড়ী জীবন 
  ২০০৭-০৮ মৌসুমে তাসমানিয়ার বিপক্ষে পুরা কাপের প্রথম খেলায় কুইন্সল্যান্ড বুলসের হয়ে প্রথম-শ্রেণীর ক্রিকেটে অভিষেক ঘটে কাটিংয়ের। প্রথম বলেই তিনি ওয়াইডে পাঁচ রান দেন। ঐ খেলায় তিনি মাইকেল ডি ভেনুতো’র উইকেটসহ তিন উইকেট দখল করেন। ২০০৯-১০ মৌসুমে প্রতিযোগিতার শীর্ষস্থানীয় উইকেট সংগ্রহকারী ছিলেন। তিনি প্রথম ছয় খেলায় ২৫ উইকেট পান। এরফলে তিনি অস্ট্রেলিয়ার টেস্ট দলে অন্তর্ভুক্তির প্রবল সম্ভাবনা জাগান। ঐ মৌসুমে ২৩.৯১ গড়ে ৪৬ উইকেট পান। তন্মধ্যে তাসমানিয়ার বিপক্ষে নিজস্ব সেরা ৬/৩৭ পান ও আন্তর্জাতিক ক্রিকেট অঙ্গনে অভিষেকের দ্বার খুলে যায়।
  
  ১৩ জানুয়ারি, ২০১৩ তারিখে একদিনের আন্তর্জাতিকে এবং ২৬ জানুয়ারি, ২০১৩ তারিখে টুয়েন্টি২০ আন্তর্জাতিকে তার অভিষেক ঘটে। উল্লেখ্য, ২০০৬-০৭ মৌসুমে গাব্বায় অনুষ্ঠিত ইংল্যান্ডের বিপক্ষে অ্যাশেজের প্রথম টেস্টে অতিরিক্ত খেলোয়াড় হিসেবে মাঠে ফিল্ডিং করেছিলেন।
  
  তথ্যসূত্র
  
  আরও দেখুন 
   মিচেল জনসন
   অস্ট্রেলিয়া জাতীয় ক্রিকেট দল
   ২০১৪ জিম্বাবুয়ে ত্রি-দেশীয় সিরিজ
  
  বহিঃসংযোগ 
  
  বিষয়শ্রেণী:অস্ট্রেলীয় ক্রিকেটার
  বিষয়শ্রেণী:১৯৮৭-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
  বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার
  বিষয়শ্রেণী:কিংস ইলাভেন পাঞ্জাবের ক্রিকেটার
  বিষয়শ্রেণী:কুইন্সল্যান্ডের ক্রিকেটার
  বিষয়শ্রেণী:ব্রিসবেন হিটের ক্রিকেটার
  বিষয়শ্রেণী:সেন্ট কিটস ও নেভিস প্যাট্রিয়টসের ক্রিকেটার
title: বেন কাটিং